laion/Wikipedia-Exotic huggingface dataset:
שיין מקמהן

שיין ברנדון מקמהן (באנגלית: Shane Brandon McMahon; נולד ב-15 בינואר 1970), הידוע יותר בשם הבמה שלו, שיין מקמהן הוא איש עסקים ומתאבק אמריקאי. הוא מייסד ויושב ראש חברת Ideanomics. בנוסף, הוא מחזיק בבעלות מזערית בארגון ההיאבקות WWE, שבו הוא מתפקד כמפיק ומתאבק. מקמהן הוא דור רביעי למקדמי מופעי היאבקות כאשר הוא חלק ממשפחת מקמהן המוכרת בעולם ההיאבקות. הוא החל לעבוד עבור ה-WWE בעודו בן 15 בלבד, תחילה כמחסנאי. מקמהן עבד במספר תפקידים נוספים, כשביניהם שופט, מפיק, שדרן ולעיתים מתאבק. הוא הנין של ג'ס מקמהן, הנכד של וינסנט ג'יימס מקמהן, הבן של הבעלים/יו"ר/מנכ"ל ה-WWE, וינס מקמהן ושל שגרירת הסוכנות לעסקים קטנים של ארצות הברית לשעבר, לינדה מקמהן. כמו כן, הוא אחיה הגדול של אישיות ה-WWE, סטפני מקמהן, והגיס של סמנכ"ל ה-WWE והמתאבק פול "טריפל H" לווק. כמתאבק, הוא זכה פעם אחת באליפות האירופאית, פעם אחת באליפות ההארדקור, פעם אחת באליפות הזוגות של סמאקדאון ובגביע העולם של ה-WWE לשנת 2018. בשנת 2009, מקמהן הודיע על התפטרותו מתפקידו ב-WWE. שנה מאוחר יותר, הוא הפך למנכ"ל של חברת שירות הבידור, YOU On Demand. ב-12 ביולי 2013, מקמהן התפטר מרצונו כמנכ"ל החברה ומינה את וייצ'נג ליו ליורשו, תוך כדי שהוא נשאר מנכ"ל החברה בפועל וסגן יו"ר הדירקטוריון. בשנת 2016, הוא חזר ל-WWE. שיין ברנדון מקמהן נולד ב-15 בינואר 1970 בגייטרסבורג, מרילנד ללינדה (אנ') ווינס מקמהן. יש לו אחות קטנה אחת בשם סטפני מקמהן. מקמהן נישא למריסה מזולה בשנת 1996, כשלשניים יש יחדיו שלושה ילדים. ילדיו הופיעו ברסלמניה 32, כשליוו אותו לזירה לקרב שלו מול אנדרטייקר. מקמהן בדרך כלל לבוש באפודי בייסבול שעליהם מופיע הכיתוב "Shane O Mac" מקדימה ו"McMahon" מאחור. ב-19 ביולי 2017, מקמהן היה מעורב בהתרסקות מסוק, שבו לא נפגע. מקמהן הוא חובב אמנויות לחימה משולבות מושבע. הוא מתאמן בג'ו ג'יטסו ברזילאי תחת הדרכתו של רנזו גרייסי, כשבנוסף מתאמן באיגרוף תאילנדי תחת הדרכתו של פיל נרס. הישגים בבולטימור סאן רגע השנה שלא קשור לקרב של WWE‏ (2016) - מקמהן חוזר ל-Raw‏ הישגים במגזין ההיאבקות Pro Wrestling Illustrated – PWI פיוד השנה (2001) - נגד וינס מקמהן טירון השנה (1999) PWI דירג אותו במקום ה-245 מתוך 500 המתאבקים הטובים ביותר לשנת 1999 הישגים בארגון ההיאבקות World Wrestling Entertainment – WWE האליפות האירופאית של ה-WWF (פעם אחת) אליפות ההארדקור של ה-WWF (פעם אחת) אליפות הזוגות של סמאקדאון (פעם אחת) - עם המיז גביע העולם של ה-WWE‏ (2018) הישגים במגזין ההיאבקות Wrestling Observer Newsletter – WON הטקטיקה השיווקית הגרועה ביותר של השנה (2003) - השתלטות משפחת מקמהן על מוצרי ה-WWE‏ הפיוד הגרוע של השנה (2003) - נגד קיין הפיוד הגרוע של השנה (2006) - עם וינס מקמהן נגד D-Generation X (שון מייקלס וטריפל H) הערות שיין מקמהן היה מעורב בהתרסקות מסוק... אך נחלץ ללא פגע רנזו גרייסי מאמן את שיין מקמהן, מתעקש שכוכב ה-WWE נמצא בכושר הכי טוב בחייו וינסנט ג'יימס מקמהן חואניטה ג'ונסטון סטפני מקמהן מריסה מזולה סטפני מקמהן ובעלה, טריפל H מקבלים את ילדתם הראשונה, אורורה רוז לווק הזוג מברך את הולדת בתם השנייה, מרפי קלייר לווק מדיה וקבצים בנושא שיין מקמהן בוויקישיתוף שיין מקמהן, ברשת החברתית אקס (טוויטר) שיין מקמהן, באתר WWE.com להיאבקות מקצועית שיין מקמהן, באתר Online World of Wrestling
כנרת – ים של חיים

כנרת – ים של חיים הוא סרט טבע תיעודי ישראלי, העוקב אחר החי בכנרת, תוך כדי שהוא מגולל את סיפור חייה של גורת חתול ביצות שאיבדה את אימה ונותרה לבדה. הסרט בוים וצולם על ידי משה אלפרט, הופק על ידי טרנספקס הפקות ואפיקים הפקות ויצא לאקרנים ב-5 באוגוסט 2021. הסרט מלווה בקטעי מוזיקה שהלחין אורי אופיר בנגינת תזמורת הרדיו הבולגרית (אנ'), והוקלטו לו שירים מקוריים שהלחין עילי בוטנר, בין היתר בביצוע של ירדנה ארזי ואדר גולד. סרטים וסדרות אודות החי בארץ ישראל "כנרת – ים של חיים", במסד הנתונים הקולנועיים IMDb (באנגלית) כנרת - ים של חיים, במיזם "אישים" לתיעוד היצירה הישראלית כנרת - ים של חיים באתר סרט המרשלג, ר' (2019). סרט חדש: הכנרת כפי שמעולם לא ראיתם. כאן. גאיה חלמיש, ‏הצצה ראשונה לסרט טבע ישראלי שצולם בכנרת ב-20 השנים האחרונות, באתר ‏מאקו‏, 12 ביולי 2021 גיא ורון, ‏"הוי כנרת שלי" | הסרט החדש שצולם במשך 20 שנה וחושף את האגם כפי שלא ראיתם מעולם, באתר ‏מאקו‏, 28 ביולי 2021 ערך זה הוא קצרמר בנושא סרטים ישראליים. אתם מוזמנים לתרום לוויקיפדיה ולהרחיב אותו.
Sounds

Sounds (בעברית: צלילים) היה מגזין ביקורת מוזיקה שבועי בריטי, שיצא לאור מדי שבוע בין ה-10 באוקטובר 1970 ל-6 באפריל 1991. המגזין נודע בכך שהיה מהראשונים שכללו כרזות של להקות בתוך העיתון, תחילה בשחור לבן והחל מ-1971 בצבע. בראשיתו פרסם המגזין בעיקר ביקורות מוזיקה על להקות רוק, אולם בתקופת הגל החדש של ההבי מטאל הבריטי החל לפרסם גם להקות הבי מטאל ופאנק. את המגזין הקימו ג'ק האטון ופיטר ווילקינסון לאחר שעזבו את מערכת מלודי מייקר בכדי להקים חברה משלהם. Sounds היה הפרויקט הראשון שלהם, עיתון שבועי שהוקדש לרוק מתקדם בעיקרו ותואר על ידי האטון כ"הגרסה השמאלנית של מלודי מייקר". Sounds נועד להיות יריב שבועי למגזינים אחרים שהיו פופולרים בתקופה, כמו המלודי מייקר ו-NME. Sounds היה אחד ממגזיני המוזיקה הראשונים שסיקרו גם את סגנון הפאנק. סיקור סצנת הפאנק במנצ'סטר הוטל על מייק מידלס, שכתב טור קבוע בנושא מדי שבוע בין 1978 ל-1982. מידלס כתב על להקות מפורסמות רבות שהיו אז בתחילת דרכן, כמו באזקוקס וסלוטר אנד דה דוגס, The Fall וג'וי דיוויז'ן . בשנת 1987 הצטרף למערכת העיתון הקטנה גם ג'ון רוב, שקבע את המונח "בריטפופ". העיתון התהדר בכך שפרסם את הראיון הראשון עם להקת נירוונה הצעירה, אותו יזם רוב. מאוחר יותר, קית' קמרון פרסם את אחד הסיקורים הראשונים של הלהקה, בעיתון. המגזין פרסם לראשונה את מצעד הסינגלים המקורי שלו, "Obscurist Chart", בגיליון 5 בספטמבר 1981, כאלטרנטיבה לתרשימי המכירות הפופולריים בתקופה (בהם בילבורד הוט 100 ומצעד הסינגלים הבריטי) בכך שלא היה מונע מכירות, ובכך אפשר הכרה בלהקות שהיו מחוץ למיינסטרים. את המצעד יזם פול פלטיפוס, שחקן קולנוע במקצועו, ובנה את תשעת המצעדים הראשונים. הטבלה האחרונה הופיעה בגיליון 11 בדצמבר 1982. Tucker, John (2006). "Denim and Leather – 1979". Suzie Smiles... The New Wave of British Heavy Metal. Church Stretton, Shropshire, UK: Independent Music Press. pp. 22–23. ISBN 978-0-9549704-7-5. Sounds (...) produced more and more features as the editorial staff realised that metal was one of the main reasons the paper sold "Cockney Rejects: History and Pictures / Oi Music / Punk Rock". Punkmodpop.free.fr. אורכב מ-המקור ב-28 באוגוסט 2009. נבדק ב-24 במרץ 2010. {{cite web}}: (עזרה) Bushell, Garry (2016). Sounds of Glory: The Punk and Ska Years review. ISBN 978-1910705469. Middles, Mick. "Rock's Back Pages: Mick Middles". נבדק ב-13 בינואר 2019. {{cite web}}: (עזרה) Robb, John (25 באוקטובר 2009). "Classic Interview: Nirvana 1989". Clash. Clashmusic.com. נבדק ב-24 במרץ 2011. {{cite web}}: (עזרה) Platypus, Paul (15 באוגוסט 2010). "Obscurist Chart Archive". נבדק ב-18 בספטמבר 2020. {{cite web}}: (עזרה)
קורטני פורטסון

קורטני פורטסון (באנגלית: Courtney Fortson; נולד ב-23 במאי 1988) הוא כדורסלן אמריקאי, המשחק בעמדת הרכז בבני הרצליה. פורטסון שיחק שנתיים באוניברסיטת ארקנסו. הוא רשם את הטריפל דאבל השני אי פעם של המכללה עם 20 נקודות, 12 אסיסטים ו-10 ריבאונדים, בניצחון בדצמבר 2008 על אוניברסיטת צפון מרכז קרוליינה. בשנת 2010, לאחר שלא נבחר בדראפט ה-NBA, חתם פרוטסון בסטיאווה בוקרשט, אך עזב בינואר 2011. במרץ חתם בסטוקטון קינגס מליגת הפיתוח של ה-NBA. בנובמבר 2011, עבר פורטסון לסאות' ביי לייקרס, אך ב-8 בדצמבר הוא חתם בלוס אנג'לס קליפרס. לפני פתיחת העונה הוא שוחרר מהקבוצה וחזר לסאות' ביי לייקרס. ב-16 בינואר 2012, חתם פורטסון לעשרה ימים בקליפרס. ב-27 בינואר, בתום החוזה ולאחר ששיחק בארבעה משחקים, פורטסון שוחרר. בהמשך אותה עונה הוא חתם על חוזה לעשרה ימים ביוסטון רוקטס, שבסופו הוא חתם בקבוצה עד תום העונה. בספטמבר 2012 הוא שוחרר מיוסטון וחתם בקליפרס, אך ב-7 באוקטובר הוא שוחרר מהקבוצה יחד עם כריס ג'ונסון וחזר לסאות' ביי לייקרס. ב-4 בפברואר 2013, נבחר פורטסון למשחק האולסטאר של ליגת הפיתוח של ה-NBA. בספטמבר 2013, חתם פורטסון לעונה באבטודור סראטוב הרוסית. ב-3 ביוני 2014, הוא חתם עד תום העונה בטרוטמונדוס. ב-5 ביולי 2014, חזר פורטסון לאוטודור סראטוב וחתם לעונה. ב-18 בפברואר 2015, הוא העמיד טריפל דאבל של 30 נקודות, 12 ריבאונדים ו-13 אסיסטים במשחק היורוצ'לנג' נגד גויסינג נייטס, מה שזיכה אותו בתואר השחקן המצטיין של השבוע. ב-11 ביולי 2015, חתם פורטסון בבנדירמה הטורקית. ב-9 במרץ 2016 הוא שוחרר מהקבוצה לאחר שהעמיד 16.2 נקודות, 4.3 ריבאונדים ו-6.5 אסיסטים בממוצע למשחק. ביולי 2016, פורסטון חתם לעונה בז'ג'יאנג ליונס הסינית. ב-4 בינואר 2017, רשם פורטסון טריפל דאבל של 22 נקודות, 11 ריבאונדים ושיא קריירה של 20 אסיסטים בהפסד 117–130 לשאנדונג הירוס. פורטסון נבחר לשחקן המצטיין של הליגה הסינית, לאחר שהעמיד 31.1 נקודות, 12.0 אסיסטים ו-7.8 ריבאונדים בממוצע למשחק. ב-26 ביולי 2021, חתם פרוטסון לעונה בבני הרצליה מהליגה הישראלית. בני הרצליה גביע המדינה (1): 2021/2022 מדיה וקבצים בנושא קורטני פורטסון בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סוגר מעגל: פורטסון חתם בבני הרצליה, באתר מנהלת ליגת העל בכדורסל, ‏28 ביולי 2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קורטני פורטסון".
PopMatters

PopMatters הוא כתב עת מקוון בין-לאומי לביקורת תרבות, המכסה היבטים רבים של התרבות הפופולרית. האתר הפועל כדומיין עצמאי רב-לאומי, מפרסם ביקורות, ראיונות ומאמרים מפורטים על מרבית המוצרים והביטויים התרבותיים בתחומים כמו מוזיקה, טלוויזיה, סרטים, ספרים, משחקי וידאו, קומיקס, ספורט, תיאטרון, אמנות חזותית, נסיעות ואינטרנט. PopMatters הוקם על ידי שרה זופקו, שהתנסתה בעבר עם הקמת האתר ללימודי תרבות אקדמאים PopCultures. האתר הושק בסוף 1999 כאתר מקביל ל-PopCultures המספק מאמרים מקוריים, ביקורות וביקורת על מוצרי תקשורת שונים. במשך הזמן עבר האתר מתזמון פרסום שבועי לפורמט מגזין של חמישה ימים בשבוע, והתרחב לביקורות, מאמרים וטורים קבועים. בסתיו 2005 קהל הקוראים החודשי עלה על מיליון. החל משנת 2006 ואילך, הפיק PopMatters מספר עמודי עיתון מאוגדים עבור שירות החדשות McClatchy-Tribune. החל משנת 2009, מפורסמים מדי שבוע 4 טורים קבועים. אתר האינטרנט הרשמי של PopMatters (באנגלית) PopMatters, ברשת החברתית פייסבוק PopMatters, ברשת החברתית אקס (טוויטר) Milam, Chris (2009-11-17). "Did Zach Braff Kill American Music?". הניו יורק טיימס. נבדק ב-19 בדצמבר 2016. {{cite web}}: (עזרה) "About PopMatters". PopMatters. "Sarah Zupko: Why Pop Matters". Rockcriticsarchives.com. נבדק ב-2012-08-13. "Decade-Dense: The 60 Most Memorable Films of 1999 - PopMatters". PopMatters.com. נבדק ב-2018-10-23. "Partnership for McClatchy and PopMatters.com". Editor & Publisher. 2006-09-25.
Pygame

Pygame (בעברית: פָּיְגֵיים) הוא סט של מודולים בשפת פייתון, שעוצבו לצורך קידוד משחקי וידאו, והוא פורסם לראשונה באוקטובר 2000. הוא מכיל ספריות של גרפיקה וסאונד שעוצבו כך שיתאימו לשימוש בשפת התכנות פייתון. Pygame הוא חוצה פלטפורמות, כלומר, ניתן להשתמש בו במספר מערכות הפעלה. Pygame פותח במקור על ידי פיט שינרס (Pete Shinners) על מנת להחליף את ספריית PySDL לאחר שפיתוחה התעכב. Pygame פותח על ידי הקהילה משנת 2000, ופורסם תחת הרישיון החופשי והחינמי LGPL. Pygame משתמש בספרית Simple DirectMedia Layer, (בקיצור SDL), על מנת להשיג תכנות משחקים בזמן אמת מבלי המכניקות ברמות הנמוכות יותר של שפות C ונגזרותיה. אפליקציות ב-Pygame יכולות לרוץ במערכת ההפעלה אנדרואיד באמצעות השימוש ב Pygame Subset For Android ( בקיצור: pgs4a ). שמע, רטט, מקלדת, וכו נתמכים באנדרואיד. Pygame עצמו אינו מכיל תמיכה מובנית בגרפיקה מתקדמת יותר כגון כפתורים, תוויות, scroll bar, color picker וכו'. לשם כך, פותחו ספריות עזר אשר מספקות את הכלים הללו, ועוד. דוגמה למספר ספריות פופולריות לכך: pygame-gui - לגרפיקה עם מראה מודרני: מספק תוויות, כפתורים, חלונות קופצים, textbox, colorpicker, עיצוב בפורמט json ואפקטים כגון הקלדה אוטומטית של טקסט. ThorPy SGC OcempGUI pygame-widgets - ממשק בסיסי ביותר. דוגמה לתוכנית Hello World פשוטה ב-Pygame: import pygame, sys from pygame.locals import * #Set up pygame pygame.init() #Set up the window windowSurface = pygame.display.set_mode((500, 400), 0, 32) pygame.display.set_caption('Hello World') #Set up the colors BLACK = (0,0,0) RED = (255,0,0) GREEN = (0,255,0) BLUE = (0,0,255) WHITE = (255,255,255) #Set up fonts basicFont = pygame.font.SysFont(None, 48) #Set up the text text = basicFont.render('HELLO WORLD', True, BLACK) textRect = text.get_rect() textRect.centerx = windowSurface.get_rect().centerx textRect.centery = windowSurface.get_rect().centery #Draw the white background onto the surface windowSurface.fill(WHITE) #Get a pixel array of the surface pixArray = pygame.PixelArray(windowSurface) pixArray[480][380] = BLACK del pixArray #Draw the text onto the surface windowSurface.blit(text,textRect) #Draw the window onto the screen pygame.display.update() #Run the game loop while True: for event in pygame.event.get(): if event.type == QUIT: pygame.quit() sys.exit() Frets On Fore Dangerous High School Girls in Trouble פייתון Tkinter מדיה וקבצים בנושא Pygame בוויקישיתוף אתר האינטרנט הרשמי של Pygame pySDL2, https://pypi.org/ Documentation - Home Page ThorPy SGC 0.2.1, www.pygame.org OcempGui, www.pygame.org pygame-widgets 1.0.0 https://gist.github.com/nicolasfig, HelloPygame.py, github.com
Aqualung Live

Aqualung Live הוא אלבום הופעה של הלהקה הבריטית ג'ת'רו טאל, שהוקלט במהלך הופעה בשנת 2004 ויצא ב-2005. ההופעה התקיימה בתנאים מקסימליים להקלטה מול קהל מצומצם של כ-40 מוזמנים בלבד, באולפני תחנת הרדיו האמריקנית XM. האלבום מורכב מביצועי הופעה לשירי האלבום המקורי "Aqualung", כמו גם קטעי בונוס. האלבום הוענק כמתנה עבור כל צופה בהופעות של ג'ת'רו טאל בארצות הברית, בעבור כרטיס יקר במקצת. ברוח דומה, התמלוגים מהמהדורה האירופית, שם יצא כאלבום מן המניין, נתרמים לעמותות שונות למען חסרי בית. המהדורה האמריקאית הרשמית יצאה ב-7 במרץ 2006. עם זאת, עותקים שלו נמכרו עוד קודם לכן על ידי אנשים שקיבלו אותו באחת מהופעות הלהקה. Aqualung" – 7:56" Cross-Eyed Mary" – 4:34" Cheap Day Return" – 1:21" Mother Goose" – 5:39" Wond'ring Aloud" – 2:00" Up to Me" – 3:35" My God" – 8:27" Hymn 43" – 4:22" Slipstream" – 0:59" Locomotive Breath" – 5:19" Wind-Up" – 6:40" Riffs – Another Monkey" – 1:27" Recording the Original" – 2:05" Choosing My Words with Care" – 1:17" Hummmmmm 43" – 0:35" A Different Kettle of Very Different Fish" – 1:02" But is It Any Good?" – 1:42" איאן אנדרסון - חליל, שירה, גיטרה אקוסטית מרטין באר - גיטרה חשמלית אנדרו גידינגס - פסנתר, עוגב, קלידים ג'ונתן נויס - גיטרה בס דואן פרי - תופים, כלי הקשה Aqualung (1971) מידע על האלבום Aqualung Live באתר MusicBrainz האלבום Aqualung Live באתר Discogs מידע על האלבום באתר AllMusic
כף סידרוס

כף סידרוס או קייפ סידרו (ביוונית: Άκρα Σίδερο) היא כף בקצה המזרחי של האי כרתים, יוון. בעת העתיקה זה היה ידוע בשם סמוניום או סאמוניון (יוונית עתיקה), Salmonium או Salmonion (Σαλμώνιον) וסלמון (Σαλμώνη). מלחי הספינה האלכסנדרונית שהעבירה את פאולוס השליח לרומא, חשבו שהם יכולים להמשיך במסעם מתחת לרמת האי ונעצרו בכף סידרוס. את הכף מציינים סופרים קדומים רבים ביניהם סטראבון, תלמי, פומפוניוס מלה ופליניוס הזקן, ובסטדיאסמוס מאריס מגני (Stadiasmus Maris Magni), פריפלוס שנכתב על ידי אלמוני במחצית השנייה של המאה ה-3. גאוגרפים קדומים תיארו אי שונית בשם Naulochus או Naumachos, ליד המצודה. מדיה וקבצים בנושא כף סידרוס בוויקישיתוף Stadiasmus Maris Magni 318. ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
חותמת גומי

חוֹתֶמֶת גּוּמִי הוא מונח בתחומי הממשל, המינהל הציבורי והפוליטיקה המכנה אדם או גוף שלטוני עם סמכות רשמית (דה יורה), אך ללא סמכות החלטה מעשית וממשית (דה פקטו). ברוב המקרים הדבר קורה כאשר האדם או הגוף האלה נדרשים אך ורק לאשר החלטות של גופים אחרים, פעמים רבות אף כשהם נתונים תחת לחץ לעשות כן. גופים שהם חותמת גומי נפוצים בעיקר בדיקטטורות, בהן אין הפרדת רשויות, והכול כפופים למנהיג ולמקורביו. במקרה כזה הרשויות המחוקקת והשופטת נתונות למרותה של הרשות המבצעת ופועלות על פי החלטתה. עם זאת, לעיתים אף בדמוקרטיות, ישנם גופים המשמשים כחותמת גומי, לדוגמה: בישראל, נשיא בית המשפט העליון ממונה על פי שיטת הסניוריטי, והועדה לבחירת שופטים רק מאשרת את המינוי. בכך למעשה אין לה סמכות ממשית להשפיע על זהותו. בארצות הברית, חבר האלקטורים מכל מדינה בוחר את הנשיא על פי החלטת הרשות המחוקקת במדינתו, ברוב המקרים על פי המועמד שזכה למירב הקולות. אלקטורים שלא מצייתים להחלטת הבוחר צפויים, בחלק מהמדינות, לעונש, ובכל מקרה מספרם מצומצם מכדי להשפיע על תוצאות הבחירות. המונח ״חותמת גומי״ ככל הנראה מקורו בשפה האנגלית (Rubber Stamp). השימוש המתועד המוקדם ביותר בביטוי באנגלית היה בשנת 1873, והחל משנת 1881 החלו לשמש חותמות גומי לאישור מסמכים בירוקרטים בתפוצה נרחבת. עם השנים, הפך הביטוי לסמל לבירוקרטיה מסורבלת ולא יעילה. כך, השתרש באנגלית המונח הן כשם עצם והן כפועל. לוין: הדיון בסניוריטי - הכשרת השרץ, באתר ערוץ 7 F.E Mazur, The Electoral College Should Not Be A Rubber Stamp, The Herald Leader Definition of RUBBER-STAMP, www.merriam-webster.com (באנגלית) Rubber stamp - phrase meaning and origin, www.phrases.org.uk (באנגלית) ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו.
סרנדה לעדה

"סרנדה לעדה" הוא שיר שכתבה לאה נאור והולחן על ידי משה וילנסקי. השיר בוצע על ידי להקת הנח"ל ב-1966 בתוכניתה "מהנח"ל באהבה". בהרכב הלהקה היו ששי קשת, שלום חנוך, חנן יובל, מנחם זילברמן, נטע אלוני, טוביה צפיר ועוד. בתקופת שירות הצבאי הייתה לאה נאור בגרעין שנשלח, בתחילת שנות ה-50, להיאחזות הנח"ל נחל עוז. במהלך שירותה בקיבוץ נפגשה נאור עם הטבחית שעבדה במקום, עדה דלוגץ'-רז מקיבוץ רמת יוחנן. עדה הגיעה לנחל עוז במסגרת תמיכה של חברי קיבוצים ותיקים בקיבוצים צעירים (נחל עוז הוקם ב-1951). את חוויית מפגש זה ביטאה נאור בשיר זה. השיר הוא שיר אהבה לטבחית של ההיאחזות וזאת על אף נטייתה להקדיח את תבשיליה. מצד אחד השיר מלא בהכרזות אהבה: אולם מצד שני נשמעות בשיר "תלונות" על איכות האוכל: השיר מתייחס לתקופת הצנע, בשנות ה-50, במהלכה אילץ חוסר במצרכי מזון בסיסיים את הטבחים להיות יצירתיים כדי למצוא תחליפים להשביע את הסועדים. בין השאר התפרסמו, בתקופה זו, התחליפים חוביזה, עולש (כתחליף לקפה), ממרח חצילים (כתחליף לכבד), אבקת ביצים ועוד. בזכרונותיה מזכירה לאה נאור "פטנטים" נוספים לחסכון באוכל כמו "רִיבַּיִים" (דילול ריבה במים), "חלביים" (כנ"ל עם חלבה) וטוניים (כנ"ל עם טונה). בשיר זה מופיעות שורות המתייחסות לאופן בו הוכנו אז "קציצות בשר" בהן היה הלחם מרכיב עיקרי: הִיא לוֹקַחַת כַּף שֶׁל מֶלַח, קִילוֹ לֶחֶם, קִילוֹ קֶמַח, וּמְכִינָה מִזֶּה בָּשָׂר לַצָּהֳרַיִם בפזמון של השיר מוזכרת המילה "במקום" (”נֹאהַב אוֹתָךְ "בִּמְקוֹם" כְּמוֹ מַיּוֹנֵזָה”). מילה זו שימשה בקיבוצים לציין מנה חלופית למנה העיקרית (לצמחונים, חולים וכו') ואם המנה העיקרית הייתה דלה אז מנת ה"במקום" הייתה עוד יותר דלה. ביצוע נוסף הופיע בקלטת הווידאו "שרים וצוחקים" בכיכובם של דודו זר, נתן נתנזון וחני נחמיאס, כשהמערכון המקדים לשיר עוסק בשני טבחים המכינים סלט, בתחילה ממרכיבים שגרתיים כמיני ירקות, עד שבהמשך הם מוסיפים לו דברים לא כל כך שגרתיים כגון אטריות יבשות וכמה סוגים של ביסלי. כשהם מבקשים מעדה שתטעם מהסלט, היא חושבת שמה שחסר לסלט הוא קטשופ. סרנדה לעדה, באוסף המוזיקה הישראלית סרנדה לעדה, באתר "שירונט" סרנדה לעדה, באתר "ספוטיפיי" סרנדה לעדה, באתר הבית של לאה נאור עוז – חקלאים מול עזה, באתר "מועצה אזורית שער הנגב" סרנדה לעדה, בביצוע להקת הנח"ל, סרטון באתר יוטיוב דף תווים של סרנדה לעדה, בארכיון משה וילנסקי באתר הספרייה הלאומית בהמשך הפכה נאור לחברת הקיבוץ עדה דלוגץ'-רז, באתר רמת יוחנן בנוסף לעזרה לנחל עוז בישלה עדה גם בעין השלושה, יפתח ועוד
QSI

QSI (ראשי תיבות באנגלית: Quality Schools International) הוא ארגון של בתי ספר בינלאומיים ללא מטרות רווח המציעים חינוך בשפה האנגלית, במספר מדינות באירופה, אסיה, אפריקה, המזרח התיכון ואמריקה. בית הספר הראשון ששימש כבסיס לארגון נוסד בשנת 1971 והארגון נוסד בשנת 1991. המטה העולמי של הארגון ממוקם במלטה. מייסדי הארגון ונשיאיו השותפים הם ג'ים גילסון ודואן רוט. בתי ספר של הארגון מוסמכים על ידי האגודה למכללות ובתי ספר של מדינות התיכון (MSA). הארגון חבר באיגוד בתי הספר במרכז ומזרח אירופה. בתי הספר של הארגון משמשים כמרכזי בדיקות של מבחני הערכה לימודית. הארגון מציע בגרות בינלאומית בחלק מבתי הספר שלו. מחלקת המדינה של ארצות הברית מעניקה מימון וסיוע לארגון. QSI נוסד מתוך בית הספר הבינלאומי צנעא, שנוסד בתימן בשנת 1971 על ידי ג'ים גילסון. בשנת 1991, ייסד גילסון את הארגון יחד עם דואן רוט. בשנת 1991, נוסד בית הספר השני של הארגון, בטירנה שבאלבניה. ב-1992, נוסד בית הספר השלישי של הארגון בקייב ובשנת 1993, נוסדו עוד שני בתי ספר בינלאומיים מטעם הארגון, באלמטי ובמינסק. בשנת 1994, נוסדו עוד ארבעה בתי ספר מטעם הארגון ובשנת 1995, נוסדו עוד שני בתי ספר, בטביליסי ובירוואן. בשנת 1996, נוסדו בתי הספר בסקופיה ובקישינב, בשנת 1997, נוסד בית הספר בסרייבו וב-1999, נוסד בית הספר בג'והאי שברפובליקה העממית של סין. בשנת 2000, נוסד בית הספר בתאילנד, בעיר פוקט. בשנת 2001, נוסד בית הספר בשנג'ן, בשנת 2002, נוסד בית הספר השלישי ברפובליקה העממית של סין, בצ'נגדו ובשנת 2004 נוסדו עוד שלושה בתי ספר, בדונגגוואן, בדושנבה ובאל טיגרה שבוונצואלה. בשנת 2005, נוסדו עוד ארבעה בתי ספר בינלאומיים של הארגון ובשת 2006, נוסד בית הספר בפודגוריצה. בתי הספר באטירו שבקזחסטן ובמוסטה שבמלטה נוסדו בשנת 2007. בשנת 2011, נוסד בית הספר בבלמופן ובשנת 2012, נוסדו שלושה בתי ספר, בקוטונו, בפאפה ובשן-יאנג. בשנת 2015, נוסדו בתי הספר במינסטר ובפרישטינה. בשנת 2016, נוסד בית הספר בג'יבוטי. בית הספר האחרון שנוסד מטעם הארגון נוסד בשנת 2018, בפרמריבו, בירת סורינאם. נכון לשנת 2021, הארגון מפעיל 35 בתי ספר ב-29 מדינות וכן בית ספר מקוון אחד, שנקרא Quality Virtual School . בבתי הספר של הארגון לומדים מעל 6,500 תלמידים המגיעים מלמעלה מ-125 לאומים שונים. באירופה, הארגון מפעיל בתי ספר באלבניה, בבלארוס, בבוסניה והרצגובינה, בגרמניה, בהונגריה, באיטליה, בקוסובו, במקדוניה הצפונית, במלטה, במולדובה, במונטנגרו, בסלובקיה ובאוקראינה. באסיה, הארגון מפעיל בתי ספר ברפובליקה העממית של סין, במזרח טימור, בקזחסטן, בקירגיזסטן, בטג'יקיסטן, בתאילנד, בטורקמניסטן ובווייטנאם. במדינות הקווקז מפעיל הארגון בתי ספר בארמניה, באזרבייג'ן ובגאורגיה. באפריקה, הארגון מפעיל בתי ספר בבנין ובג'יבוטי. באמריקה, הארגון מפעיל בתי ספר בבליז, בסורינאם ובוונצואלה. אתר האינטרנט הרשמי של QSI QSI, ברשת החברתית אינסטגרם QSI, סרטונים בערוץ היוטיוב QSI History - Quality Schools International, www.qsi.org (באנגלית אמריקאית) MSA-CESS -> Member Resources -> Membership Directory, www.msa-cess.org International SAT Registration, SAT Suite of Assessments, ‏2015-05-15 (באנגלית) Find an IB World School, International Baccalaureate® (באנגלית) Office of Overseas Schools, 2009-2017.state.gov Home - Quality Schools International, www.qsi.org (באנגלית אמריקאית)
בלה גאדור

בלה גאדור (במקור גוטמן, בהונגרית: Gádor Béla; נירג'האזה, 22 מאי 1906 – בודפשט, 28 בינואר 1961) היה סופר, עיתונאי, הומוריסט, תסריטאי יהודי-הונגרי זוכה פרס אטילה יוז'ף (1953) שהוא הפרס הספרותי הגבוה בהונגריה. בלה גוטמן נולד במשפחה יהודית כבנם של יונה גוטמן ושל אטל פרייס. לפני מלחמת העולם השנייה הוא עבד כפקיד בנק. הוא נלקח בשואה לשירות העבודה (עבודות כפייה לגברים יהודים עבור הצבא ההונגרי). אחרי המלחמה הופיע בציבור עם מאמרים הומוריסטיים וסצינות קברט. הסצינות שלו הועלו על במת התיאטראות: "קברט פודיום", "הוריאטה הקאמרי", הבמה העליזה. בנוסף לכך הוא היה מנחה מבוקש ברדיו לצד דז'ה קלר, סילארד דרווש. אשתו השנייה הייתה השחקנית ארז'י שומוג'י. משנת 1947 ועד מותו עבד בשבועון ההומוריסטי לודאש מתי, עורך אחראי עד 1953, ועורך ראשי בין השנים 1953–1956. (בתפקיד זה ירש אותו יהודי אחר, לאסלו טאבי). מספר הופעות הבכורה של יצירותיו שנרשמו במאגר התיאטרון : 47. לילה שיכור (1946) אדונים, משוררים, רוצחים (1947) חור בביוגרפיה (1958) אביר החלומות (מוזיקה: סאבולץ' פנייש, 1960) אלים מאוהבים (1955) טיולים בחינם (1959) חנות הכלבו הממלכתית (1952) אבא דולר (מתוך הקומדיה של אנדור גאבור, 1956) אותלו בגיולהאזה (1966) חור בביוגרפיה (1973) קפה הונגריה (19777) Kovács úr züllésnek indul. Regény; Literária, Bp., 1938 (Világvárosi regények) Az ellopott siker; Literária, Bp., 1940 (Világvárosi regények) Fele se tréfa. Írták Csikarkov, Darvas Szilárd, Gádor Béla, Tabi László; összeáll., konferansziészöveg Darvas Szilárd; Szikra, Bp., 1947 (Szabad kabaré) Pénz nem számít. Vidám műsordarabok; Darvas Szilárd, Gádor Béla, Rácz György et al.; Kultúra, Bp., 1947 (Szabad kabaré) Nevess jobban!; Athenaeum Ny., Bp., 1949 Vidám jelenetek; szöveg Gádor Béla et al.; Művelt Nép, Bp., 1952 (Színjátszók könyvtára) A szatíra szerepe a sajtóban; Magyar Újságírók Országos Szövetsége, Bp., 1954 (Újságírók szakmai előadásai és vitái) Barabás Tibor–Gádor Béla: Állami áruház. Zenés vígjáték; zene Kerekes János, versek Darvas Szilárd; Népszava, Bp., 1954 (Műsorfüzet) Nehéz szatírát írni; Magvető, Bp., 1955 Néhány első szerelem története; Szépirodalmi, Bp., 1958 Sót vegyenek! Humoreszkek és szatírák; Szépirodalmi, Bp., 1959 Írtam mérgemben. Humoreszkek; Szépirodalmi, Bp., 1961 Ideges emberek. Válogatott humoreszkek; utószó Szalay Károly; Szépirodalmi, Bp., 1962 (Olcsó könyvtár) Miért lettem pesszimista?; utószó Litványi Károly; Szépirodalmi, Bp., 1966 Othelló Gyulaházán (kisregény) Lyuk az életrajzon (regény) מדיה וקבצים בנושא בלה גאדור בוויקישיתוף בלה גאדור, במסד הנתונים הקולנועיים IMDb (באנגלית) בלה גאדור ב"תולדות הספרות ההונגרית" (בהונגרית) על בלה גאדור Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 לקסיקון ביוגרפי הונגרי בלה גאדור בסופרים הונגרים עכשוויים בלה גאדור ב-PORT.HU לקסיקון הומור: עורך מיקלוש קפושי (הוצאת טרשוי - 2001; ISBN 963 86162 3 7 ) Születési anyakönyvi kivonata Az 1956-ban kivándorolt Vajda Albert és Kovács Dénes nevét takarta 2016 augusztus 8. -i lekérdezés